***Προστακτική Ε.Φ.***

*(σελ. 88-89)*

***(Οδηγίες μελέτης)***

1. Διαβάστε όσα γράφει το σχολικό βιβλίο στη σελίδα 88 για τη σημασία και τις χρήσεις της προστακτικής. Προσέξτε τα εξής:

* Η **προστακτική** είναι μια έγκλιση που μπορεί να δηλώνει προσταγή, προτροπή (συχνά τότε συνοδεύεται από τα *ἄγε/ ἄγετε[δή], ἴθι/ ἴτε [δή]*), απαγόρευση (με άρνηση ***μή***), συγκατάθεση ή παραχώρηση, ευχή ή κατάρα, συμβουλή, δέηση ή παράκληση.
* Γραμματικά, προστακτική έχουν ο **ενεστώτας, ο αόριστος και ο παρακείμενος** (όπως ακριβώς και υποτακτική).
* Η προστακτική δεν έχει ά ενικό πρόσωπο!! Έχει μόνο β΄ και γ΄ πρόσωπο (Προσοχή!! Στα νέα ελληνικά έχει μόνο β΄ πρόσωπο).
* Στον αόριστο δεν παίρνει αύξηση!!
* Για την κλίση της προστακτικής ενεστώτα του ρήματος *εἰμί* δείτε στο σχολικό βιβλίο σελίδα 95 τον πρώτο πίνακα.
* Για την κλίση της προστακτικής ενεστώτα και αορίστου Ε.Φ., δείτε τους 2 πρώτους μικρούς πίνακες στη σελίδα 88 του σχολικού βιβλίου.
* **Προσοχή!!** Αντί για **σ** στον αόριστο τα ουρανικόληκτα ρήματα (χαρακτ. κ, γ, χ) έχουν **ξ** (π.χ. διώκω → δίω-ξον κλπ), τα χειλικόληκτα (χαρακτ. π, β, φ) έχουν **ψ** (π.χ. γρά-ψον κλπ) και τα οδοντικόληκτα (χαρακτ. τ, δ, θ) χαρακτήρα **σ** (με αποβολή του οδοντικού χαρακτήρα) (π.χ. πεῖ-σον κλπ).
* Η προστακτική παρακειμένου Ε.Φ. είναι είτε μονολεκτική (λέλυκε-λελυκέτω, λελύκετε, λελυκόντων / λελυκέτωσαν) ή συχνότερα περιφραστική: σχηματίζεται από τη μετοχή παρακειμένου Ε.Φ. (στον ενικό ή στον πληθυντικό αντίστοιχα) με την προστακτική ενεστώτα του ρήματος *εἰμί*:

β΄ προσ.: λελυκώς / λελυκυῖα /λελυκὸς ἴσθι

γ΄ προσ.: » ἔστω

β΄ προσ.: λελυκότες /λελυκυῖαι /λελυκότα ἔστε

γ΄ προσ.: » ἔστων /ὄντων / ἔστωσαν

* **Προσοχή!!** Στα ουρανικόληκτα ρήματα η μετοχή παρακειμένου λήγει σε **–χώς-χυῖα-χός**, στα χειλικόληκτα σε **–φώς-φυῖα-φός** και στα οδοντικόληκτα σε **–κώς-κυῖα-κός** (με αφαίρεση του οδοντικού χαρακτήρα).

1. Κάντε τις ασκήσεις 1, 2 και 4 στη σελίδα 89 του σχολικού βιβλίου, που αφορούν την προστακτική ενεστώτα και αορίστου Ε.Φ.
2. Εντοπίστε τις προστακτικές Ε.Φ. στην άσκηση 3 της σελίδας 89 του σχολικού βιβλίου και κατόπιν γράψτε το ίδιο πρόσωπο της προστακτικής στον άλλο αριθμό.
3. Κάντε την άσκηση 1 στη σελίδα 96 του σχολικού βιβλίου, που αφορά την προστακτική ενεστώτα του *εἰμί*.
4. Λύστε την άσκηση 2 στη σελίδα 96 του σχολικού βιβλίου, που αφορά την προστακτική παρακειμένου Ε.Φ.
5. Κάντε τις ασκήσεις 3 και 4 στις σελίδες 96 και 97 του σχολικού βιβλίου, που αφορούν την προστακτική Ε.Φ. όλων των χρόνων.
6. Τέλος, λύστε τις ασκήσεις του εγγράφου 46 που ακολουθεί («Ασκήσεις στην προστακτική Ε.Φ.»), που αφορούν την προστακτική Ε.Φ. όλων των χρόνων.